หุ้นสำลักน้ำ-หนี้ยุโรป
ตลาดขาลงแนะ‘ชอร์ตเซล’อนุพันธ์สั่งเพิ่มหลักประกัน
19 ต.ค. 2554

ตลาดขาลงแนะ‘ชอร์ตเซล’อนุพันธ์สั่งเพิ่มหลักประกัน
หุ้นทั่วโลกดำดิ่งไทยร่วง 33 จุด กังวลหนี้ยุโรปไร้ทางแก้ มูดี้ส์เล็งหั่นเครดิตฝรั่งเศส น้ำท่วมฉุดจีดีพี ตลาดขาลงแนะเครื่องมือทำกำไร
ตลาดหุ้นทั่วโลกกลับสู่โลกความจริง ดัชนีหุ้นรูดลงแรง 1-4% หลังเยอรมนีออกมายอมรับว่าวิกฤตหนี้ยุโรปยังไม่น่าจะมีมาตรการออกมาแก้ไขในการประชุมวันที่ 23 ต.ค.ทุบดัชนีดาวโจนส์ร่วง 2.13% ลากหุ้นเอเชียลงหลุม โดยเฉพาะฮ่องกงทรุดหนักที่สุด 4.23% ส่วนไทยระหว่างวันดำดิ่งลงไปต่ำสุด 33 จุด ก่อนรีบาวด์ขึ้นเล็กน้อย ปิดที่ระดับ 952.75 จุด ลดลง 18.88 จุด หรือ 1.94% มูลค่าการซื้อขาย 23,122 ล้านบาท 
ขณะที่นักลงทุนต่างชาติซื้อสุทธิ 127 ล้านบาท ส่วนรายย่อยกลับมาซื้อ 236 ล้านบาท




 มาร์เก็ตติง กล่าวว่า สาเหตุที่หุ้นทั่วโลกตกลงแรง เพราะนักลงทุนกังวลว่าวิกฤตหนี้ยูโรโซนยังจะกระทบการลงทุนอีกนาน ประกอบกับมูดี้ส์ อินเวสเตอร์ เซอร์วิส ส่งสัญญาณว่าอาจปรับลดความน่าเชื่อถือของประเทศฝรั่งเศสลงเร็วๆ นี้
ขณะที่ภัยพิบัติน้ำท่วมยังกดดันการลงทุนโดยรวมหลังความเสียหายทางเศรษฐกิจขยายวงกว้างและรุนแรงขึ้นเรื่อยๆ ซึ่งคาดว่าจะฉุดผลิตภัณฑ์มวลรวมในประเทศ (จีดีพี) ลงประมาณ 1-1.7% 
นอกจากนี้ นักลงทุนยังผิดหวังจีดีพีไตรมาส 3 ของจีนที่ขยายตัวเพียง 9.1% ลดลงจากไตรมาส 2ที่โต 9.5% ถือเป็นการชะลอตัวลงมากสุดในรอบ 2 ปี และต่ำกว่าที่นักวิเคราะห์คาดการณ์ไว้ที่ 9.3% 
ขณะเดียวกัน ตลาดหุ้นไทยวิ่งขึ้นมาแรงและเร็วอย่างไม่มีเหตุผลก่อนหน้านี้ โดยในระยะ 2 สัปดาห์ที่ผ่านมาเพิ่มขึ้นประมาณ 100 จุด ซึ่งเป็นเพียงการฟื้นตัวทางเทคนิคเท่านั้น หลังจากทรุดหนักถึง 300 จุด หรือลงจาก 1,050 จุด ไปแตะระดับ 850 จุด 
“ดัชนีหุ้นยังอยู่ในช่วงขาลง เพราะการแก้ไขปัญหายุโรปยังไม่จบ และหากดัชนีหลุดแนวรับแถว920-940 จุด มีโอกาสจะลงไปลึกแตะระดับ 850 จุด” 
ในภาวะดัชนีหุ้นขาลง นักลงทุนควรมองหาเครื่องมือที่สามารถให้ผลตอบแทนที่ดีได้ เช่น การยืมหุ้นมาขายล่วงหน้า (ขายชอร์ต) หรือการขายล่วงหน้าในตลาดอนุพันธ์ (ชอร์ต) ทั้งอ้างอิงดัชนี SET50 และหุ้นรายตัว
ด้านตลาดอนุพันธ์ (ประเทศไทย) หรือ TFEX ได้เพิ่มอัตราหลักประกันเพื่อให้สอดคล้องกับความผันผวน โดยซิลเวอร์ฟิวเจอร์สเป็น 22,800 บาท จากเดิม 19,950 บาท ขณะที่ฟิวเจอร์สอ้างอิงหุ้นรายตัวมีการปรับเพิ่ม 19 หุ้นอ้างอิง ปรับลด 2 หุ้นอ้างอิง และคงเดิม 9 หุ้นอ้างอิง มีผลวันที่ 25 ต.ค.นี้